CELEX: 62011CN0492
Language: da
Date: 2011-09-26 00:00:00
Title: Sag C-492/11: Anmodning om præjudiciel afgørelse indgivet af Giudice di Pace di Mercato San Severino (Italien) den 26. september 2011 — Ciro Di Donna mod Società imballaggi metallici Salerno Srl (SIMSA)

26.11.2011   
            
            
               DA
            
            
               Den Europæiske Unions Tidende
            
            
               C 347/16
            
         Anmodning om præjudiciel afgørelse indgivet af Giudice di Pace di Mercato San Severino (Italien) den 26. september 2011 — Ciro Di Donna mod Società imballaggi metallici Salerno Srl (SIMSA)
   (Sag C-492/11)
   2011/C 347/25
   Processprog: italiensk
   
      Den forelæggende ret
   
   Giudice di Pace di Mercato San Severino
   
      Parter i hovedsagen
   
   
      Sagsøger: Ciro Di Donna
   
      Sagsøgt: Società imballaggi metallici Salerno Srl (SIMSA)
   
      Præjudicielt spørgsmål
   
   Er artikel 6 og 13 i den europæiske konvention til beskyttelse af menneskerettigheder og grundlæggende frihedsrettigheder, artikel 47 i Den Europæiske Unions charter om grundlæggende rettigheder, der blev proklameret den 7. december 2000 i Nice, som tilpasset den 12. december 2007 i Strasbourg, Europa-Parlamentets og Rådets direktiv 2008/52/EF (1) af 21. maj 2008 om visse aspekter af mægling på det civil- og handelsretlige område, det almindelige EU-retlige princip om effektiv domstolsbeskyttelse og mere generelt den samlede EU-ret til hinder for, at en medlemsstat i Den Europæiske Union indfører bestemmelser (eksempelvis lovdekret nr. 28/2010 og ministerielt dekret nr. 180/2010, som ændret ved ministerielt dekret nr. 145/2011 hvad angår Italien), hvorefter
   
               —
            
            
               retten, under den senere retssag kan udlede beviser til ugunst for den part, der uden gyldig grund har undladt at deltage i en obligatorisk mæglingsproces,
            
         
               —
            
            
               retten udelukker erstatning af de omkostninger, som den vindende part — der har forkastet forslaget — har båret i perioden efter forslagets fremsættelse, og den vindende part tilpligtes at erstatte de af den tabende parts omkostninger, der kan henføres til denne periode, og at betale et yderligere beløb til statskassen, der svarer til den allerede indbetalte afgift (retsafgift), når afgørelsen af tvisten er identisk med indholdet i det forkastede forslag,
            
         
               —
            
            
               retten — såfremt der foreligger alvorlige og ekstraordinære forhold — alligevel kan udelukke erstatning af den vindende parts omkostninger vedrørende honorar til mægleren og den sagkyndige, selv om afgørelsen af tvisten ikke er identisk med forslagets indhold,
            
         
               —
            
            
               retten skal tilpligte den part, som uden gyldig grund ikke har deltaget i mæglingsprocessen, at betale et beløb til statskassen, der svarer til den skyldige retsafgift,
            
         
               —
            
            
               mægleren kan, eller skal, fremsætte et forligsforslag, selv om parterne ikke når en aftale, og selv om parterne ikke deltager i processen,
            
         
               —
            
            
               tidsfristen for en mæglingsproces kan være på op til fire måneder,
            
         
               —
            
            
               retssagen — selv efter tidsfristen på fire måneder fra processens påbegyndelse — først må anlægges, når mæglingsorganets sekretariat har udleveret mæglerens skrivelse om manglende aftale med en redegørelse for det forkastede forslag,
            
         
               —
            
            
               det ikke kan udelukkes, at antallet af mæglingsprocesser mangedobles — hvilket forlænger tidsrummet for tvistbilæggelsen — et antal gange svarende til antallet af nye lovligt fremsatte anmodninger under den samme retssag, som i mellemtiden er påbegyndt,
            
         
               —
            
            
               omkostningerne for den obligatoriske mæglingsproces er mindst dobbelt så høje som de tilsvarende omkostninger for den retssag, som mæglingsprocessen skal forhindre, og denne ubalance forøges markant, efterhånden som tvistens værdi stiger (hvilket kan indebære, at mæglingen kan blive over seks gange dyrere end retssagen) eller i tilfælde af komplekse sager (fordi det bliver nødvendigt at udpege en sagkyndig for mæglingsparternes regning, som assisterer mægleren i forbindelse med tvister på områder, som kræver specifik teknisk kompetence, uden at den af den sagkyndige opstillede tekniske rapport eller de af den sagkyndige indhentede oplysninger kan anvendes i den senere retssag)?
            
         
      (1)  EUT L 136, s. 3.